Robert Plant, pas karrierës me Led Zeppelin, para publikut me CD të re
Albumi i ri përfshin bashkëpunime me emra të njohur të muzikës si kitaristi Badi Miller
Në moshën 62 vjeçare, Robert Plant këndon disi me nota më të buta, se ç’këndonte gjatë ditëve kur ishte pjesë e grupit Led Zeppelin. Albumi “Band of Joy”, është një ndërthurje e tingujve të kohërave të vjetra së bashku me tingujt e muzikës blugrass, ku përmendet dueti me Alison Kraus një duet që ka fituar çmimin Grammy. Këngët e albumit “Band of Joy” janë një përzierje e muzikës kantri, rrok dhe folk. Është madje edhe ripunim i këngës hit “You cant’ buy my love”, i këngëtares teksane Barbara Lin. Albumi “Band of Joy” është një produkt i bashkëpunimit të këngëtarit Robert Plan dhe kitaristit Badi Miller. Miller gjithashtu këndon në disa prej këngëve të albumit si “Falling in love again”, e regjistrura për herë të parë nga grupi The Kelly Brothers në Çikago. Plant e Miller e kanë përpunuar këngën për albumin e tyre “Band of Joy”. Të gjitha këngët janë ripunime, apo përsëritje të këngëve më të spikatura amerikane kantri, soul apo bluz. Robert Plant ka shkruar për këtë album dhe këngë të reja, në bashkëpunim me Buddy Millerin. Këngëtarët legjandarë të rrokut britanik, Richard Thompson dhe Linda Thompson janë mes këngëtarëve të albumit “Band of Joy”. Kënga e tyre “Shtëpia e letrave” është risjellë në këtë album me pak ndryshime nga krijimi origjinal.